|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frumvarp til laga um íslenska alþjóðlega skipaskrá – 151. löggjafarþing (SRN19070048) |
| **Ráðuneyti /verkefnisstjóri** |  Samgöngu- og sveitarstjórnarráðuneytið/Eggert Ólafsson |
| **Innleiðing EES-gerðar?** | [ ]  Já[x]  Nei |
| **Dags.** |  24. júlí 2020. |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Í gildi eru lög nr. 38/2007 um íslenska alþjóðlega skipaskrá sem var ætlað að stuðla að skráningu kaupskipa á Íslandi. Á sama þingi voru sett lög nr. 86/2007 um skattlagningu kaupskipaútgerða. Þau lög hafa verið felld úr gildi þar sem þau töldust ekki uppfylla kröfur EES-samningsins um ríkisstyrki. Flestar siglingaþjóðir í Evrópu reka alþjóðlegar skipaskrár og veita ýmsar skattaívilnanir til þess að vera samkeppnishæfar við að halda skipum í eigu ríkisborgara sinna á skrá. Í dag eru öll kaupskip íslenskra aðila skráð á skipaskrá erlendra ríkja. Þróun síðustu þrjátíu ára hefur verið að skráningum hefur fækkað jafnt og þétt en árið 1987 voru skráð kaupskip 39 talsins. 1. **Hvert er úrlausnarefnið?**

Að Ísland verði samkeppnishæft á alþjóðavettvangi á sviði kaupskipaútgerðar og að efla stöðu Íslands sem siglingaþjóð með því að skráð íslensk kaupskip sigli undir íslenskum fána. Móta þarf alþjóðlega samkeppnishæft rekstrarumhverfi fyrir kaupskipaútgerð með m.a. endurskoðun á laga- og skattaumhverfi málefnisins og öðrum þáttum sem tengjast þessari starfsemi.1. **Að hvaða marki duga gildandi lög og reglur ekki til?**

Ljóst er með vísan til þess að engin kaupskip eru skráð á íslenska alþjóðlega skipaskrá að lög nr. 38/2007 ná ekki tilgangi sínum. Þá er skortur á reglum um skattlagningu kaupskipaútgerða. Þessar reglur þurfa að vera samkeppnishæfar við nágrannalönd okkar og er t.d. hægt að horfa til skipaskrárinnar í Noregi í því sambandi. Þá þarf að gera fleiri breytingar t.d. hvað varðar þá þjónustu sem skráð skip þurfa á að halda til að íslensk alþjóðleg skipaskrá sé fýsilegur kostur. Jafnframt þarf að greina með hvaða hætti reglur um kjarasamninga farmanna þurfa að vera útfærðar.. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Stefna hins opinbera er að Ísland verði samkeppnishæft á alþjóðavettvangi á sviði kaupskipaútgerðar og að efla stöðu Íslands sem siglingaþjóð með skráningu íslenskra kaupskipa sem sigli undir íslenskum fána. 1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Markmiðið er að móta alþjóðlega samkeppnishæft rekstrarumhverfi fyrir kaupskipaútgerð með m.a. endurskoðun á laga- og skattaumhverfi málefnisins.. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Ef ekkert er aðhafst myndi það leiða til óbreytts ástands, þ.e. að kaupskip íslenskra aðila munu ekki sigla undir íslenskum fána..1. **Önnur úrræði en lagasetning sem metin hafa verið**

Ekki er talið mögulegt að ráðast í þessar breytingar án þess að lagasetning fari fram. 1. **Mögulegar leiðir við lagasetningu**

Heildstætt frumvarp til laga um áhafnir skipa eða endurskoðun á gildandi lögum. Hægt væri að setja sérstök um skattlagningu kaupskipaútgerða. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Gert er ráð fyrir að samið verði frumvarp til heildarlaga um íslensk alþjóðlega skipaskrá. Þetta frumvarp hafi að geyma ákvæði um skattlagningu kaupskipaútgerða. Með þessu móti verði öll ákvæði sem varða skráningu kaupskipa í einni löggjöf.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott .**

Felld verða úr gildi lög nr. 38/2007 um íslenska alþjóðlega skipaskrá.  |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

1. mgr. 77. gr. stjórnarskrár lýðveldisins Íslands, nr. 33/1944, segir að skattamálum skuli skipað með lögum. Ekki megi fela stjórnvöldum ákvörðun um hvort leggja skuli á skatt, breyta honum eða afnema hann. Verða ákvæði um skattlagningu kaupskipaútgerða því að vera sett með lögum. 1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Í nágrannaríkjum Íslands og í lögum nr. 86/2007 um skattlagningu kaupskipaútgerða, sem felld hafa verið brott, kveða reglur á um ríkisaðstoð við kaupskipaútgerðir. Til að lagasetning beri árangur verða ákvæði frumvarps að fela í sér sambærileg ákvæði og í gildi eru í nágrannaríkjum. Ber með vísan til 61. og 62. gr. samningsins um Evrópska efnahagssvæðið að tilkynna Eftirlitsstofnun EFTA (ESA) um áformaða ríkisaðstoð.1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Sjómannasamband Íslands, Félag skipstjórnarmanna, VM – félag vélstjóra og málmtæknimanna, Samtök atvinnulífsins, SVÞ – Samtök verslunar og þjónustu, Alþýðusamband Íslands, Eimskipafélag Íslands hf., Samskip hf. og önnur íslensk kaupskipafélög. 1. **Er skörun við stjórnarmálefni annarra ráðuneyta?**

Fjármála- og efnahagsráðuneytið. 1. **Samráð sem þegar hefur farið fram**

Ekkert formlegt samráð hefur farið fram. 1. **Fyrirhugað samráð**

Að lokinni kynningu þessara áforma á Samráðsgátt stjórnvalda munu drög að frumvarpi verða kynnt á sama stað. Þá verður sérstakt samráð haft við fagráð um siglingar.. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Í dag eru engin skip skráð á íslenska alþjóðlega skipaskrá. Öll kaupskip Íslendinga í millilandasiglingum sigla undir erlendum fánum og eru launatekjur áhafna þeirra skattlagðar þar. Í því skyni að fjölga skipum sem sigla undir íslenskum fána verður lagt til í frumvarpinu Í að veitt verði opinber aðstoð við kaupskipaútgerðir.  Erfitt er að segja fyrir um fjárhagsleg áhrif af lögfestingu frumvarpsins þar sem það fer eftir því hversu mörg skip verða skráð hér á landi í kjölfarið. Ákvarðanir bæði íslenskra og erlendra fyrirtækja um það munu ekki aðeins ráðast af því hversu hagstætt skattaumhverfið þykir vera heldur einnig af mismunandi launakostnaði eftir löndum og fleiri þáttum. Með fjölgun skipa munu þó skatttekjur íslenska ríkisins aukast. Hið opinbera mun þurfa að koma á þjónustu við þau skip sem skráð eru á íslenska alþjóðlega skipaskrá og felst í því kostnaður. Hins vegar munu kaupskipaútgerðir greiða fyrir veitta þjónustu í samræmi við gjaldskrá. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Gert er ráð fyrir að stjórnvöld og hagsmunaaðilar fái nauðsynlegan frest til aðlögunar. Tímafrestir verða í samræmi við endanlega tillögu. 1. **Hvaða forsendur þurfa að vera fyrir hendi til að lagasetning beri árangur?**

Að frumvarp verði samþykkt í samræmi við framangreint og að nauðsynleg stjórnvaldsfyrirmæli verði gefin út. 1. **Mælikvarðar á árangur og útkomu.**

Skráð skip á íslenska alþjoðlega skipaskrá næstu fimm ár eftir gildistöku laga.1. **Hefur verið hugað að því að afla gagna til að meta árangur þegar þar að kemur?**

Í vinnslu. |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |